เปิดไทม์ไลน์หนุ่มป่วย “โควิด” เสียชีวิต พบเที่ยวร้านอาหาร-ผับหลายแห่ง
เปิดไทม์ไลน์หนุ่มป่วย "โควิด" เสียชีวิตในกทม. พบเที่ยวร้านอาหาร-ผับหลายแห่ง
เปิดไทม์ไลน์หนุ่มป่วย "โควิด" เสียชีวิตในกทม. พบเที่ยวร้านอาหาร-ผับหลายแห่ง
3 ม.ค. 2564

ผู้สื่อข่าวรายงานว่า วันนี้ (3 ม.ค.64) ร.ต.อ.พงศกร ขวัญเมือง โฆษกกรุงเทพมหานคร (กทม.) โพสต์เฟซบุ๊กส่วนตัว ระบุไทม์ไลน์ผู้ป่วยโควิด-19 เพศชาย อายุ 44 ปี ที่เสียชีวิตในพื้นที่ กทม. พบประวัติไปเที่ยวสถานบันเทิงหลายแห่งในพื้นที่ กทม. และมีผู้สัมผัสติดเชื้อ 12 ราย มีผู้สัมผัสเสี่ยงสูง 279 ราย
โดยไทม์ไลน์มีดังนี้
– วันที่ 13 ธ.ค. 63 ไปร้าน groove evening กับเพื่อนรวม 6 คน
– วันที่ 22 ธ.ค. 63 ไปร้าน groove evening กับเพื่อนรวม 4 คน
– วันที่ 25 ธ.ค. 63 ไปร้าน New Jazz ตรงข้าม The mall ท่าพระ และร้าน The SUN ถ.บรมราชชนนี กับเพื่อนรวม 3 คน
– วันที่ 26-27 ธ.ค. 63 มีอาการไข้ มีน้ำมูกไหล ไอ
– วันที่ 28 ธ.ค. 63 ไปร้าน groove evening กับเพื่อนรวม 6 คน
– วันที่ 30 ธ.ค. 63 ไปตรวจที่ รพ.เจริญกรุงฯ มีอุณหภูมิ 38.3 องศาเซลเซียส ระดับออกซิเจนในเลือด 80% Admit ที่โรงพยาบาล ใส่ท่อช่วยหายใจและเครื่องช่วยใจ
– วันที่ 31 ธ.ค. 63 อาการแย่ลง ส่งต่อ รพ.จุฬาลงกรณ์ และ EOC สำนักอนามัย รับแจ้งการเสียชีวิต เวลา14.19 น.
ทั้งนี้ กทม.ได้สอบสวนโรคและค้นหาผู้สัมผัสผู้ป่วยโควิด-19 เชิงรุก เมื่อวันที่ 1-2 ม.ค.64
พบผู้ติดเชื้อ 12 ราย และผู้สัมผัสทั้งหมดเป็นผู้สัมผัสเสี่ยงสูง 279 ราย โดยมีรายละเอียด ดังนี้
พนักงานร้าน New Jazz Swab มีพนักงาน 120 ราย Swab 20 ราย พบติดเชื้อ 9 ราย
– คนในครอบครัวมี 7 ราย Swabทั้งหมดแล้ว พบติดเชื้อ 1 ราย โดยผู้ติดเชื้อคนนี้ทำงานที่ร้าน The roof bar ถ.พระราม 3 บางคอแหลม
– คนในร้าน The roof bar 12 ราย เป็นผู้สัมผัสกับผู้ที่ติดเชื้อร่วมบ้าน ที่ทำงานในร้าน The roof bar อยู่ระหว่างสอบสวน
– พนักงานร้าน groove evening มีพนักงาน 35 ราย Swab 35 ราย ทุกคนปลอดเชื้อ
– เพื่อนร่วมโต๊ะอาหารที่ร้าน groove evening Swab 5 ราย พบติดเชื้อ 2 ราย
– พนักงานร้าน The SUN ถ.บรมราชชนนี มีพนักงาน 100 ราย อยู่ระหว่างสอบสวน
ทั้งนี้ ทางร้านได้ขอให้ผู้ที่ไปร้าน groove evening ร้าน New Jazz ร้าน The SUN และร้าน The roof bar ตาม Timeline โดยเข้าระบบ BKKcovid19 ด่วน http://bkkcovid19.bangkok.go.th/ กทม. จะจัดเจ้าหน้าที่ติดต่อไปโดยเร็วที่สุด
หรือโทร.สายด่วน สำนักอนามัย กทม. 022032393 หรือ 022032396